CELEX: 32012R1196
Language: lt
Date: 2012-12-13 00:00:00
Title: 2012 m. gruodžio 13 d. Komisijos įgyvendinimo reglamentas (ES) Nr. 1196/2012, kuriuo iš dalies keičiamos Reglamento (ES) Nr. 9/2010 nuostatos dėl endo-1,4-beta-ksilanazės, gautos iš Trichoderma reesei (ATCC PTA 5588), preparato, naudojamo kaip vištų dedeklių pašarų priedas, mažiausio kiekio (leidimo turėtojas – Danisco Animal Nutrition ) Tekstas svarbus EEE

14.12.2012   
            
            
               LT
            
            
               Europos Sąjungos oficialusis leidinys
            
            
               L 342/25
            
         KOMISIJOS ĮGYVENDINIMO REGLAMENTAS (ES) Nr. 1196/2012
   2012 m. gruodžio 13 d.
   kuriuo iš dalies keičiamos Reglamento (ES) Nr. 9/2010 nuostatos dėl endo-1,4-beta-ksilanazės, gautos iš Trichoderma reesei (ATCC PTA 5588), preparato, naudojamo kaip vištų dedeklių pašarų priedas, mažiausio kiekio (leidimo turėtojas – „Danisco Animal Nutrition“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               endo-1,4-beta-ksilanazės (EC 3.2.1.8), gautos iš Trichoderma reesei (ATCC PTA 5588), preparatą, priklausantį priedų kategorijai „zootechniniai priedai“, leista 10 metų naudoti kaip pašarų priedą mėsinių viščiukų, vištų dedeklių, ančių ir mėsinių kalakutų lesaluose Komisijos reglamentu (ES) Nr. 9/2010 (2), nujunkytų paršelių ir mėsinių kiaulių pašaruose – Komisijos įgyvendinimo reglamentu (ES) Nr. 528/2011 (3), o retesnių rūšių naminių paukščių, išskyrus antis, lesaluose – Komisijos įgyvendinimo reglamentu (ES) Nr. 1021/2012 (4);
            
         
               (2)
            
            
               pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti leidimo naudoti minėtą preparatą sąlygas, sumažinant jo mažiausią kiekį nuo 2 500 U/kg iki 625 U/kg, kai jis naudojamas kaip vištų dedeklių pašarų priedas. Kartu su prašymu pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);
            
         
               (3)
            
            
               Tarnyba 2012 m. gegužės 22 d. nuomonėje (5) padarė išvadą, kad siūlomomis naujomis naudojimo sąlygomis naudojant mažiausią siūlomą 625 U/kg dozę, preparatas yra veiksmingas. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (4)
            
            
               Reglamento (EB) Nr. 1831/2003 5 straipsnyje nustatytos sąlygos įvykdytos;
            
         
               (5)
            
            
               todėl Reglamentas (ES) Nr. 9/2010 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 9/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 3, 2010 1 7, p. 10.
   
      (3)  OL L 143, 2011 5 31, p. 10.
   
      (4)  OL L 307, 2012 11 7, p. 68.
   
      (5)  EMST leidinys (2012 m.), 10(6):2739.
   
      PRIEDAS
      Reglamento (ES) Nr. 9/2010 priedas pakeičiamas taip:
      
         
            „PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Aktyvumo vienetai vienam kilogramui visaverčio pašaro, kurio drėgnis 12 %
                     
                  
                        
                           Zootechninių priedų kategorija. Funkcinė grupė: virškinimo stimuliatoriai
                        
                     
                  
                        4a11
                     
                     
                        
                           Danisco Animal Nutrition
                        
                        (juridinis asmuo Danisco (UK) Limited)
                     
                     
                        Endo-1,4-beta-ksilanazė
                        EC 3.2.1.8
                     
                     
                        
                                     
                                 
                                 
                                    
                                       Priedo sudėtis
                                    
                                    Endo-1,4-beta-ksinalazės (EC 3.2.1.8), gautos iš Trichoderma reesei, preparatas
                                    (ATCC PTA 5588), kurio mažiausias aktyvumas yra 40 000 U (1)/g.
                                 
                              
                                     
                                 
                                 
                                    
                                       Veikliosios medžiagos apibūdinimas
                                    
                                    Endo-1,4-beta-ksilanazė (EC 3.2.1.8), gauta iš Trichoderma reesei (ATCC PTA 5588)
                                 
                              
                                     
                                 
                                 
                                    
                                       Analizės metodas
                                        (2)
                                    
                                    Kiekybiniam endo-1,4-beta-ksilanazės veikimo įvertinimui:
                                    kolorimetrinis metodas, pagrįstas vandenyje tirpių dažiklių dalelių kiekybiniu vertinimu; jos gautos endo-1,4-beta-ksilanazei reaguojant su azurinu, skersiniu ryšiu susietu su kviečių arabinoksilanu, esant pH 4,25 ir 50 °C.
                                 
                              
                     
                        Mėsiniai viščiukai
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                                 
                              
                                    2.
                                 
                                 
                                    Naudoti pašaruose, kuriuose yra daug nekrakmolinių polisacharidų (daugiausia beta-arabinoksilanų).
                                 
                              
                     
                        2020 m. sausio 13 d.
                     
                  
                        Vištos dedeklės
                     
                     
                        625 U
                     
                  
                        Antys
                     
                     
                        625 U
                     
                  
                        Mėsiniai kalakutai
                     
                     
                        1 250 U
                     
                  
      
      
         (1)  1 U – fermento kiekis, per minutę atpalaiduojantis 0,5 μmol redukuojančiųjų cukrų (ksilozės ekvivalentai) iš skersiniu ryšiu susieto avižų speltos arabinoksilano substrato, esant pH 5,3 ir 50 °C temperatūrai.
      
         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.“